b'\n_START_ARTICLE_\nNeimoidialaiset\n_START_PARAGRAPH_\nNeimoidialaiset ovat kuvitteellisia olentoja George Lucasin elokuvasarjassa T\xc3\xa4htien sota._NEWLINE_Neimoidialaiset ovat syntyess\xc3\xa4\xc3\xa4n toukkia Cato Neimoidia-planeetalla suurissa yhdyskunnissa, joille annetaan vain rajoitetusti ruokaa. Heikoimmat j\xc3\xa4tet\xc3\xa4\xc3\xa4n kuolemaan suurempien kahmiessa itselleen enemm\xc3\xa4n kun jaksavat sy\xc3\xb6d\xc3\xa4, mist\xc3\xa4 johtuu neimoidialaisten alituinen varovaisuus ja kuolemanpelko. Aikuinen neimoidialainen on nen\xc3\xa4t\xc3\xb6n ja vihre\xc3\xa4ihoinen. Neimoidialaisten hallitsijasta ei ole varmaa tietoa, mutta luultavasti se on kuningas (t\xc3\xa4h\xc3\xa4n viittaa Nute Gunrayn asema varakuningas). Neimoidialaiset ovat \xc3\xa4\xc3\xa4rimm\xc3\xa4isen omistushaluisia, ja he ovat rakentaneet valtavan yhti\xc3\xb6n, Kauppaliiton, joka on \xc3\xa4\xc3\xa4rimm\xc3\xa4isen monimutkainen j\xc3\xa4rjest\xc3\xb6 ja niin suuri, ett\xc3\xa4 sill\xc3\xa4 on oma edustaja senaatissa. Kauppaliiton rahtialukset ovat tuttu n\xc3\xa4ky sivistyneiden planeettojen ymp\xc3\xa4rill\xc3\xa4. Episodi I:ss\xc3\xa4, Pime\xc3\xa4ss\xc3\xa4 uhassa, Kauppaliitto on rakentanut salaa valtavan droidiarmeijan, jonka tarkoitus oli vallata Naboo, mutta hy\xc3\xb6kk\xc3\xa4ys ep\xc3\xa4onnistui. Episodi II:ssa ja III:ssa (Kloonien hy\xc3\xb6kk\xc3\xa4ys ja Sithin kosto) Kauppaliitto ja Cato Neimoidia ovat liittyneet Yhdistyneiden aurinkokuntien konfederaatioon, eli separatisteihin, joka soti Vanhaa Tasavaltaa vastaan Kloonisodassa. Sota p\xc3\xa4\xc3\xa4ttyi separatistien h\xc3\xa4vi\xc3\xb6\xc3\xb6n ja Galaktisen sis\xc3\xa4llissodan alkuun._NEWLINE_Tunnettuja neimoidialaisia_NEWLINE_Nute Gunray Kauppaliiton varakuningas. Kuoli Anakin Skywalkerin valosapelista planeetta Mustafarilla._NEWLINE_Rune Haako Kauppaliiton asutusupseeri ja varakuninkaan neuvonantaja. Kuoli Mustafarilla Anakin Skywalkerin valosapelista._NEWLINE_Lott Dod Kauppaliiton senaattori. liittyi separatisteihin ja kuoli Anakin Skywalkerin valosapelista._NEWLINE_Daultay Dofine Kauppaliiton lippulaivan komentaja. Koki kohtalonsa Naboon saarron aikana yhdeks\xc3\xa4nvuotiaan Anakin Skywalkerin aiheutettua tuhoisan ketjureaktion._NEWLINE_Rute Gunnay Neimoidialainen liikemies, Gunrayn ja Haakon henkil\xc3\xb6kohtainen avustaja. Kuoli Anakin Skywalkerin valosapelista Mustafarilla.'